Foto: Muslimaat.uz Marhum Shayx Muhammad Sodiq Muhammad Yusuf hazratlarining qizlari Odinaxon Muhammad Yusuf o‘zining Facebook ijtimoiy tarmog‘idagi sahifasi orqali barchaga murojaat qildi. Unda Shayx hazratlarining suratlariga turli mazmundagi yozuvlarni qo‘yib, tarqatmaslik so‘ralgan. "Hazratimizning suratlariga u kishiga tegishli va mos bo‘lmagan so‘zlarni yozib tarqatmaslikni iltimos qilaman. Olimlarimizni hurmat qilaylik. Bu gapni anchadan beri aytmoqchi bo‘lib yurgan edim. Shaxsan kimnidir biror narsada ayblashdan yiroqman. Bu umumiy tanbeh, xolos", - deb yozadi u o‘z sahifasida.